वाॅइस 4 गर्ल्स की स्थापना अगस्त 2010 में अमरीका से सामाजिक उद्यम के क्षेत्र में IDEX फेलोशिप करने भारत आई तीन अमरीकी महिलाओं द्वारा की गई थी। ये तीनों अमरीकी महिलाएं उस समय हैदराबाद में निम्न आय वर्ग वाले क्षेत्रों में स्थित छोटे निजी स्कूलों में सलाहकार के रूप में कार्यरत थीं। वर्ष 2011 के जनवरी महीने में विश्वप्रसिद्ध नाइके फाउंडेशन ने IDEX फेलोशिप की प्रायोजक कंपनी ग्रे मैटर्स कैपिटल से भारत में रहने वाली निम्न आय वर्ग वाली लड़कियों के लिये अंग्रेजी भाषा के एक समर कैंप के आयोजन के लिये संपर्क किया। फेलो एवेरिल स्पेंसर, एलीसन ग्रोस और इलाना सुशानस्की ने मदद करने के इस अवसर को हाथों हाथ लिया।